I Nordjylland efterspørger flere virksomheder arbejdskraft. Ifølge direktør i Erhverv Norddanmark Kurt Bennetsen er det en bred vifte af virksomheder i Nordjylland, der skriger på flere medarbejdere. - Det er servicevirksomheder og produktionsvirksomheder, der virkelig mangler arbejdskraft, siger Kurt Bennetsen. De nordjyske virksomheder har i en undersøgelse fra Dansk Industri svaret, at de overordnet er tilfredse med samarbejdet med de kommunale jobcentre, men at der er plads til forbedringer. I den kommunale valgkamp i Aalborg Kommune er spørgsmålet om beskæftigelse også på dagsordenen, og to af kandidaterne ikke enige i, om Jobcentrene skal have flere penge for at sikre de forbedringer, som virksomhederne efterspørger. - Vi bruger rigtig, rigtig mange penge på beskæftigelsesområdet, og meget af det er ikke nødvendigt. Jeg tror ikke, at borgerne nemmere kommer i job, bare fordi der er tre forskellige rubrikker og flueben, der skal udfyldes og laves, siger Sólbjørg Jakobsen, der er spidskandidat for Liberal Alliance i Aalborg Kommune. S-kandidat vil afsætte flere penge Anderledes lyder det fra Tobias Bøgeskov, der er kandidat for Socialdemokratiet. Han afviser ikke, at jobcentrene kan få flere midler. - Det får de i det nuværende budget, og hvis ikke vi få nok i arbejde, er vi nødsaget til at sætte flere penge af næste år, siger Tobias Bøgeskov.

Referat:
Nordjyske virksomheder har brug for mere arbejdskraft, men to byrådskandidater fra Liberal Alliance og Socialdemokratiet i Aalborg Kommune ser forskelligt på, om midlet er flere penge til jobcentrene.